**TÁJÉKOZTATÓ**

MIKÉNT VÁLHAT A VÁLLALKOZÁS DUÁLIS KÉPZŐHELLYÉ?

A szakképzésről szóló 2019. évi LXXX. törvény [továbbiakban: új **Szkt.**] értelmében azoknál a gazdálkodó szervezeteknél, amelyek szakképzési munkaszerződéssel a jövőben tanulót/ képzésben részt vevő személyt kívánnak foglalkoztatni, az illetékes területi gazdasági kamara hatósági eljárás keretében a szakképző iskolák közreműködésével előzetesen vizsgálja a gyakorlati képzés jelenleg hatályos jogszabályokban rögzített feltételeinek meglétét. Amennyiben a jogszabályi feltételek biztosítottak, a gazdasági kamara a gazdálkodó szervezetet nyilvántartásba veszi.

Amennyiben érdeklődik a gyakorlati oktatásban történő részvétel iránt, úgy figyelmébe ajánljuk a PMKIK honlapján elhelyezett tájékoztató anyagok előzetes áttekintését. Duális képzőhelyek nyilvántartása: <https://v2.pmkik.hu/dualis-kepzohelyek-nyilvantartasa/>

**AZ ELJÁRÁS MEGINDÍTÁSA**

A duális képzőhelyek nyilvántartásba vétele iránti eljárás írásos kérelemre indul.

A nyilvántartásba vételi kérelem nyomtatvány (szerkeszthető formátumban) letölthető az alábbi linkről: <https://v2.pmkik.hu/szakkepzes-iratmintatar/> (Képzőhely nyilvántartásba vételi kérelem).

Ezt a dokumentumot hiánytalanul kitöltve, valamennyi melléklettel együtt, cégszerű aláírással ellátva kell cégkapun keresztül (e-papír szolgáltatás igénybe vételével) a hivatali kapura, vagy tértivevényes postai levélben megküldeni az illetékes gazdasági kamara számára.

A kérelemhez a következő dokumentumok csatolása szükséges:

* Az oktató végzettségét igazoló dokumentumok (lásd. 1. számú melléklet - oktatóval szembeni törvényi előírások).

Amennyiben az oktató nem rendelkezik Gyakorlati Oktatói Képzés (GYOK) elvégzését igazoló tanúsítvánnyal vagy nem állnak fenn a mentesülés feltételei, akkor az oktató nem felel meg a jogszabályban meghatározott személyi feltételeknek. Gyakorlati oktató képzést a területi gazdasági kamarák szerveznek. A PMKIK ezzel kapcsolatos részletes tájékoztatója, illetve az illetékes ügyintéző kollégák elérhetőségi adatai a kamarai honlapon az alábbi linken érhetőek el: <https://v2.pmkik.hu/gyakorlati-oktatoi-kepzes/>

* Az oktató 5 év szakmai gyakorlatának igazolása
* Tanulókra irányadó minőségbiztosítás.

Amennyiben Szakmajegyzék (SZJ) szerinti szakmában szeretnének oktatni szakképzési munkaszerződéssel és nem rendelkeznek a tanulókra is vonatkozó saját minőségbiztosítási rendszerrel, dokumentumokkal, akkor a Kamarai Minőségi Szempontrendszer (KAMSZER) figyelembevételével el kell készíteni a tanulókra vonatkozó minőségbiztosítást. A KAMSZER tájékoztató és segédlet az alábbi linken, az iratmintáknál található: <https://v2.pmkik.hu/szakkepzes-iratmintatar/>. A tanulókra vonatkozó minőségbiztosítást előzetesen e-mailben kérjük elküldeni.

* Szakmai képzési program.

Az elméleti képzést biztosító iskolával közösen szükséges elkészíteni a szakmai képzési programot.

A tanulók oktatásához szükséges, tárgyi feltételeket is tartalmazó Képzési és Kimeneti Követelményeket (KKK), Programtanterveket (PTT), az SZJ szakmák esetében, a [www.ikk.hu](http://www.ikk.hu) weboldalon találják meg az alábbi linken keresztül: <https://szakkepzes.ikk.hu/kkk-ptt>

A figyelmébe ajánljuk még a következő hasznos szakmai weboldalt: <https://dualis.mkik.hu/>

Ezen a honlapon található a szakképzési munkaszerződéshez kapcsolódó normatíva- és költségkalkulátor is, valamint sok hasznos egyéb információ.

1. *számú melléklet*

A szakirányú oktatást végző személlyel szemben támasztott követelmények, a 12/2020. (II.7.) Korm. rendelet 242. §-a alapján:

    242. § (1) A duális képzőhelyen oktató az lehet, aki

*a)*cselekvőképes,

*b)*nem áll a szakirányú oktatási tevékenység folytatását kizáró foglalkozástól eltiltás hatálya alatt,

*c)*a duális képzőhely által vállalt szakmának megfelelő, államilag elismert, legalább középfokú szakirányú szakképzettséggel és legalább ötéves, az érintett szakképzettségnek megfelelő szakmai gyakorlattal rendelkezik és

*d)*kamarai gyakorlati oktatói vizsgával rendelkezik.

(2) Mentesül a kamarai gyakorlati oktatóivizsga-letétel alól az, aki

*a)* szakirányú mestervizsgával rendelkezik,

*b)*a duális képzőhely által vállalt szakmának megfelelő

*ba)*szakirányú felsőfokú szakképzettséggel és legalább kétéves szakirányú szakmai gyakorlattal,

*bb)*felsőfokú végzettséggel, szakirányú középfokú szakképzettséggel és legalább ötéves szakirányú szakmai gyakorlattal vagy

*bc)*- az egészségügyi ágazat tekintetében - egészségügyi gyakorlatvezető szakképesítéssel rendelkezik, vagy

*c)*a hatvanadik életévét betöltötte.

(4) A duális képzőhelyen oktatóként elsősorban a szakoktatói képesítéssel rendelkező személyt kell alkalmazni.

Várjuk jelentkezését!

**Üdvözlettel:**

**Molnár Csilla Katalin**

duális képzési tanácsadó

Mobil: +36 70/377-24-52

Hivatali kapu: PMKIKSZAKK KRID: 469331754

E-mail: molnar.csilla@pmkik.hu



**Pest Vármegyei és Érdi Kereskedelmi és Iparkamara**

Székhely, postacím: 2045 Törökbálint, Kazinczy Ferenc utca 124.

Web: <https://v2.pmkik.hu/>

*Tisztelettel felhívom figyelmét arra, hogy a jelen tájékoztatás célja a Kamarának a megkeresésben meghatározott üggyel kapcsolatos álláspontjának bemutatása, azonban jelen dokumentum hatósági eljárásban bizonyító erővel nem rendelkezik és jogi állásfoglalásnak nem tekinthető.*

Ezen üzenet és annak bármely csatolt anyaga üzleti titkot képez, így jogi védelem alatt áll.

Nyilvános közlése, továbbítása csak erre külön feljogosítás után engedélyezett.

Az üzenetet kizárólag a címzett, illetve az általa meghatalmazottak használhatják fel.

Ha Ön nem az üzenet címzettje, úgy kérjük, hogy telefonon, vagy e-mail-ben értesítse erről az üzenet küldőjét és törölje az üzenetet, valamint annak összes csatolt mellékletét a rendszeréből.